|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 7. разред основне школе, други страни језик, трећа година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 40** | | ОДЕЉЕЊЕ**:** | ДАТУМ**:** | |
| Наставна тема: | Was willst du werden? | | | |
| Наставна јединица: | Kommunikation | | | |
| Тип часа: | Обрада | | | |
| Циљ часа: | Упознавање са новим структурама везаним за комуникативне ситуације изражавања жеља, тражења/давања информација о захтевима појединих занимања | | | |
| Очекивани исходи: | **На крају часа ученици ће бити у стању да:**   * уз помоћ садржаја у уџбенику воде дијалог о животном позиву и упознаје се са конјунктивом 2 одређених глагола и употребом истог * затраже и дају информације о особинама које неко мора имати да би се бавио одређеним занимањем * изразе своје мишљење о занимању из снова или неком другом занимању | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка, текст | | | |
| Наставна средства: | Табла, уџбеник, радна свеска, свеска, извор звука | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли, саопштава циљ(еве) часа и као увод у час упућује ученике на уџбеник, стр. 46 задатак 1 (ученици читају у себи текст задатка). Док ученици читају, наставник контролише ко је урадио домаћи задатак (препис дијалога из уџбеника са стр.44). | | | |
| **Главни део:**  (35 минута) | **Активност 1:** Ученици слушају и понављају изразе из аудио снимка. Обратити пажњу на изговор, урадити семантизацију непознатих речи. Објаснити граматичко поље употреба и форме конјунктива 2 датих глагола. Поткрепити објашњење са још неколико примера. Вежба 2а и 2б раде се у пару, према моделу, примена облика конјунктива 2.  **Активност 2:** Ученици слушају аудио запис и понављају изразе. Вежба 4, 5 и 6 раде се у паровима, према моделу, контрола један пар чита своја решења, потенцијалне грешке се исправљају уз помоћ наставника уколико је потребно, потом пар мења улоге у дијалогу. Наставник прозива неколико парова који изводе дијалоге наглас. Илустрације са називима занимања у радном листу, стр. 70 и 71 могу бити од помоћи у овим вежбама.  Додатни задатак: ученици могу да направе листу својих добрих и лоших особина (помоћ наставника око вокабулара) и размишљају ком занимању би одговарао такав профил личности. Потом ученици представљају одељењу оно што су написали и закључили.  **Активност 3:** У вежби 7 ученици слушају аудио запис и понављају исказе које су чули. Следи вежба 8а, пар ради интервју, одговори партнера се записују у свеску; у вежби 8б саговорник који је постављао питања представља одељењу очекивања партнера.  **Активност 4:** Задатак 9а – рад у групи, ученици праве листу типично женских и мушких занимања, у вежби 9б пореде своје резултате.  Овде се помиње циљ 5 (равноправност полова) Агенде 2030.  **Активност 5:** Радни лист, стр. 39, вежба 1,2 – писмено, следи читање одговора. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика, домаћи задатак: радна свеска, стр. 39, задатак 3 и 4. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |