|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 7. разред основне школе, други страни језик, трећа година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 4** | | ОДЕЉЕЊЕ**:** | ДАТУМ**:** | |
| Наставна тема: | Es lebe der Sport! | | | |
| Наставна јединица: | Es lebe der Sport! - Einstieg | | | |
| Тип часа: | Обрада | | | |
| Циљ часа: | Упознавање са називима различитих спортских дисциплина, делова тела | | | |
| Очекивани исходи: | Ученици самостално или уз помоћ знају да   * именују различите спортске дисциплине * именују делове тела и делове лица * да дају опис неке особе (изглед, унутрашње особине) | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, извор звука | | | |
| Корелација са другим предметима: | Српски језик, енглески језик, физичко васпитање | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу, исписује наслов на табли, саопштава циљ(еве) часа и коментарише са ученицима наслов и слику у уџбенику на страни 10. (Was ist auf dem Bild zu sehen?, Was bedeutet der Satz „Es lebe der Sport!“... ученици одговарају и дају своје предлоге на немачком или матерњем језику.) | | | |
| **Главни део:**  (30 минута) | **Активност 1:** Ученици у пленуму раде вежбу 1, скренути им пажњу на употребу глагола fahren и fliegen у појединим спортовима, подсетити их и на специфичну употребу глагола spielen и machen када су спортови у питању.  **Активност 2:** Ученици раде вежбу 2, семантизација непознатих назива, након што самостално повежу слике и називе спортова, слушају аудио снимак, понављају и пореде решења са својим одговорима.  **Активност 3:** Вежбу 3 ученици раде уз помоћ наставника - увођење зависне реченице са dass везником. Примери се пишу на табли и преписују у свескама.  **Активност 4:** Задатак 5а - ученици пантомимом показују одређене спортске дисциплине, остали погађају о ком спорту је реч. У задатку 5б обележавају делове лица, потом слушају аудио снимак и контролишу урађено. У вежби 6 ученици попуњавају празнине одговарајућим називима делова тела, јављају се да прочитају одговор.  Додатни задатак: За боље усвајање вокабулара делова тела – ученици наизменично устају, окрећу се суседу из клупе и показују један део тела. За сваки тачно именовани део тела добија се по један бод, побеђује ученик са највише бодова.  **Активност 5:** Неко од ученика чита одељак са описом особа, семантизација. Задатак 7 има елементе Агенде 2030 (циљ 10\*), подсетити ученике на основна начела Агенде и какве везе она има са данашњом темом, семантизација датих придева. Упознати ученике са параолимпијком Бебе Вио, италијанском мачеватељком, светском, европском и параолимпијском шампионком.  Додатни задатак: „ланчана“ игра – ученици стоје у кругу, први говорник описује једну чувену особу (изглед, карактер, гестикулацију и сл.), а остали погађају о коме је реч. Разред се може поделити и у мање групе, сваки пар добија фотографију једне познате особе и припрема опис те особе, а остали погађају о коме је реч.  \*Циљ 10 Агенде 2030 гласи: Мање неједнакости до 2030. године (смањење разлика између богатих и сиромашних; бржи раст прихода сиромашних; укидање свих закона који подстичу неједнакост међу људима; јача социјална, економска и политичка интеграција свих људи, без фаворизовања одређених група у односу на њихове приходе, године, пол, здравствено стање, вероисповест или порекло; једнаке шанске за образовање и запослење за све; богати треба да плаћају веће порезе од сиромашних). | | | |
| **Завршни део:**  (10 минута) | * Сумирање пређеног садржаја у пленуму, потенцијална питања ученика. * Резултати иницијалног теста (ученици добијају исправљен иницајлни тест), коментар наставника, питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |